সুকৃতি কক্কর
সুকৃতি কক্কর (জন্ম: ৮ মে ১৯৯৫) হলেন একজন ভারতীয় সঙ্গীতশিল্পী, তিনি ভারতের নতুন দিল্লিতে জন্মগ্রহণ করেছিলেন। ইয়ো ইয়ো হানি সিং সমন্বয়ে মীত ভ্রাতৃদ্বয় দ্বারা কম্পোজকৃত বস চলচ্চিত্রের শিরোনাম সঙ্গীত রেকর্ড করার পর কক্কর জনপ্রিয় হয়ে ওঠেছিলেন। তারপর থেকে তিনি অনেকগুলো গান গেয়েছেন, বিশেষ করে, কাপুর অ্যান্ড সন্স চলচ্চিত্রের "কার গেয়ি ছুল" গানটি ব্যপক জনপ্রিয়তা পেয়েছিল। তিনি তার যমজ বোন প্রকৃতি কক্করের সাথে "সুধার যা", "মাফিয়া", "কেহন্দি হাঁ কেহন্দি না", "হাম তুম", "সোনা লাগদা" ও "মজনু" সহ বিভিন্ন মিউজিক ভিডিও প্রকাশ করেছেন।